สวัสดีค่ะ วิวจากแชแนล Point of View
วันนี้นะคะ วิวเพิ่งจะไปดูซีรี่ส์เรื่องนึงมาค่ะ
เป็นเรื่องเกี่ยวกับจิ้งจอกเก้าหางของเกาหลีนะคะ
ซึ่ง
สวัสดีค่า เอ่อ ตอนนี้ติดธุระอยู่นะคะ ไม่สะดวกจริงๆ ค่ะ
คือวิวเพิ่งไปดูซีรี่ส์เรื่องนึงมานะคะ เป็นเรื่องเกี่ยวกับ
นี่! หยุดรับโทรศัพท์ซะทีได้มั้ย ชาวบ้านจะกดปิดคลิปกันอยู่ละ!
เอ้า! ก็คนเขาโทรมา ก็ต้องรับสิ
ก่อนจะรับก็แอบดูก่อนสิว่าเป็นเบอร์ใคร
ถ้าเป็นเบอร์แปลกๆ ไม่รู้จักก็ไม่ต้องไปรับมะ
เกิดสมมุติว่าที่โทรมาไม่ใช่ประกันไรเงี้ย
แล้วเป็นลูกค้าโทรมาทำไง โทรมาไม่รับก็อดสิ
แล้วทำช่อง ไม่มีสปอนเซอร์แล้วจะอยู่ยังไงอะ?
จะขายหนังสืออย่างเดียว คนก็บ่นกันหมดแล้วเนี่ย
หึ หนังสือ ที่เจ๊แกไม่ยอมเขียนเล่มใหม่สักทีอะทุกคน
เดี๋ยวๆ จะเถียงกับตัวเองทำไมเนี่ย!
วันก่อนเพิ่งจะดูโฆษณานี้ไปไม่ใช่เหรอ?
เนี่ย รีบไปโหลดแอป Whowho มาใช้เลย
เขาเป็นแอปบล็อกเบอร์อันดับหนึ่งของเกาหลีใต้เลยนะ
เวลามีเบอร์ Spam เบอร์ก่อนกวนอะไรต่างๆ เนี่ย
เขาจะได้แจ้งเตือนแบบ Real time เลย
ไม่ต้องมาโดนขัดจังหวะแบบนี้นะ
ที่สำคัญตอนนี้เขามีกิจกรรมพิเศษ
แจก Samsung Galaxy S10 อยู่ด้วย
แต่ตอนนี้รีบไปโหลดมา แล้วรีบอัดวิดิโอให้จบก่อน
เดี๋ยวตอนท้ายจะมาบอกว่าทำยังไง
ถึงจะได้ Samsung Galaxy S10 ไปฟรีๆ เลย
อะ! ในที่สุดนะคะ! กลับมาเข้าเรื่องของเรากันต่อซะที
อย่างที่วิวบอกไว้ก่อนที่จะโดนขัดจังหวะนะคะ
จริงๆ คือวิวไปดูซีรี่ส์เรื่อง Gumiho ของเกาหลีมาค่ะ
ซึ่งในซี่รี่ส์นี้นะคะ ก็มีการอ้างถึงตำนานพื้นบ้านเรื่องคูมิโฮ
หรือว่าเรื่องจิ้งจอกเก้าหางแบบเกาหลีค่ะ
ดังนั้นวิวก็เลยคิดว่า เออ จริงๆ ไอ้เทพจิ้งจอกเก้าหาง
จิ้งจอกเก้าหาง ปีศาจจิ้งจอกอะไรเนี่ยนะ
มันก็เป็นวัฒนธรรมที่มีทั้งในจีน ญี่ปุ่น เกาหลี
แล้วก็ปรากฏทั้งในเกม การ์ตูน ซีรี่ส์
โอ้ นิยาย อะไรต่างๆ มากมายเลยค่ะ
ดังนั้นวันนี้วิวก็เลยคิดว่า
เราควรจะเอาเรื่องนี้มาคุยกันดีกว่านะคะ
โอเคนะ เราจะไม่เวิ้นไปไกลแล้ว
เพราะเราโดนขัดจังหวะไปเยอะมากเมื่อกี้นะคะ
อย่าลืมกดติดตามวิวให้ครบทุกช่องทางค่ะ
ไม่ว่าจะเป็นทาง Youtube, Facebook, Twitter อะไรต่างๆ
จะได้ไม่พลาดข่าวสารดีๆ
แล้วก็คลิปวิดิโอสนุกๆ จากช่อง Point of View ค่ะ
สำหรับตอนนี้ พร้อมจะไปฟังเรื่องราวที่ทั้งสนุก แล้วก็มีสาระกันรึยังคะ?
ถ้าพร้อมแล้วก็ไปฟังกันเลยค่ะ~
พูดถึงเรื่องจิ้งจอกเก้าหางแบบเกาหลีเนี่ยนะคะ
ก็ต้องบอกว่าจิ้งจอกเก้าหางเนี่ยนะคะ
ไม่ใช่ความเชื่อดั้งเดิมของเกาหลีค่ะ
แต่ว่าเป็นความเชื่อที่รับมาผ่านจีนนะคะ ดังนั้นค่อนข้างจะ
เป็นความเชื่อร่วมระหว่างจีน ญี่ปุ่น แล้วก็เกาหลีนะคะ
เพราะว่าก็ใช้วัฒนธรรมร่วมกันค่อนข้างเยอะใช่มั้ยคะ?
ทีนี้ชื่อและความเชื่อปลีกย่อยต่างๆ
ก็จะต่างกันไป แล้วแต่ละภูมิภาคค่ะ
เริ่มจากจีนกันก่อนเลยดีกว่านะคะ
ในจีนเนี่ย ถ้าพูดถึงจิ้งจอกเก้าหางนะคะ อาจจะหมายถึง
สิ่งมีชีวิตที่เป็นลางดีหรือว่าลางร้ายก็ได้ค่ะ
อะ แปลกใจมะ? ปกติพูดถึงจิ้งจอกเก้าหาง
เราก็จะนึกถึงปีศาจจิ้งจอกอะไรต่างๆ นะคะ
แต่ในจีน บางครั้งก็หมายถึง
ลางบอกเหตุอันดี อะไรอย่างนี้ได้เหมือนกันนะคะ
เพราะว่าในบางยุคสมัยเนี่ย คัมภีร์ก็บันทึกไว้เหมือนกันค่ะ
บอกว่าถ้ายุคสมัยของฮ่องเต้องค์ไหน
มีจิ้งจอกเก้าหางมาปรากฏเนี่ยนะ
จะหมายถึงว่ายุคนั้นเนี่ย เป็นยุคที่สงบสุข
บ้านเมืองเรียบร้อย สวยงาม
ก็เลยมีสิ่งวิเศษปรากฏขึ้นในบ้านเมืองนั่นละค่ะ
ซึ่งถ้าใครเป็นคนที่ดูหนังจีนบ่อยๆ พวกซีรี่ส์จีนเนี่ย
ก็จะมีสมัยฮ่องเต้บางคนใช่มั้ย ที่เขาจะมีการลือกันว่าแบบ
มีจิ้งจอกเก้าหางปรากฏนอกเมือง อะไรต่างๆ นี่นะคะ
ก็เป็นการสะท้อนให้เห็นว่า
ยุคสมัยของฮ่องเต้องค์นั้นเนี่ย สงบสุขมากจริงๆ ค่ะ
แต่อย่างไรก็ดีนะคะ เมื่อพูดถึงจิ้งจอกเนี่ย
โดยเฉพาะจิ้งจอกเก้าหางเนี่ยนะคะ
ตำนานที่มีชื่อเสียงกว่าในจีนนะคะ
ก็คือตำนานปีศาจจิ้งจอกนั่นเองค่ะ
ปีศาจจิ้งจอกนี่เป็นเหมือนกับสิ่งมีชีวิตที่จะคอยล่อลวงผู้ชาย
ล่อลวงคนนู้น ล่อลวงคนนี้ เพื่อที่จะสูบวิญญาณไปนะคะ
อย่างปีศาจจิ้งจอกที่มีชื่อเสียงที่สุดของจีนนะคะ
ก็มาจากตำนานของเฟิงเฉินนั่นเอง
คือเป็นปีศาจจิ้งจอกตนหนึ่งนะคะ
ที่ไปฆ่าหญิงสาวคนหนึ่งค่ะ ชื่อว่าต๋าจี่
พอฆ่าไปปุ๊บเนี่ยก็เข้าไปสิงร่างของผู้หญิงคนนั้น
คือวิญญาณไปแล้วใช่มะ? ก็เหลือแต่ร่าง
ปีศาจจิ้งจอกเข้าไปสิงข้างใน
แล้วปีศาจจิ้งจอกตนนี้เนี่ยนะคะ ก็ไปเป็นสนมของพระเจ้าโจ้วค่ะ
เป็นจักรพรรดิแห่งราชวงศ์ซางในยุคนั้นนะคะ
พอเข้าไปสิงเสร็จก็เข้าไปล่อลวงพระเจ้าโจ้วต่างๆ เนี่ยนะคะ
จนกระทั่งพระองค์เนี่ยไม่เป็นอันปกครอง ไม่เป็นอันทำนู่นทำนี่
แล้วก็ทำเรื่องชั่วร้ายต่างๆ เต็มไปหมดเลยค่ะ
ทำให้ในที่สุดนะคะ ชีวิตของฮ่องเต้องค์นี้เนี่ย
ก็ประสบกับภัยพิบัติอะไรอย่างๆ มากมายเต็มไปหมดค่ะ
ซึ่งเขาบอกว่าปีศาจจิ้งจอกตนนี้เนี่ย
ก็โดนส่งมาจากพระแม่หนี่วานะคะ
ซึ่งมีปัญหากับฮ่องเต้องค์นี้ ก่อนหน้านี้นั่นเองค่ะ
นี่ก็เป็นปีศาจจิ้งจอกตนหนึ่งที่มีชื่อเสียงนะคะ
ก็จะเห็นว่า เออ ผูกกับความชั่วร้ายเต็มที่เลย
เป็นการหลอกลวง เป็นการล่อลวงผู้ชาย ประมาณนั้นค่ะ
คือต้องบอกว่าปีศาจจิ้งจอกเนี่ยนะคะ ส่วนมากก็จะเชื่อว่า
เกิดจากจิ้งจอกธรรมดานี่แหละ ที่มีอายุมากขึ้นๆๆ เรื่อยๆ นะคะ
ในเกาหลี ในญี่ปุ่น เหมือนกันไปหมดเลยค่ะ
แต่จำนวนปีเนี่ย จะไม่เท่ากันนะคะ
ในกรณีของจีนเนี่ยนะคะ เขาเชื่อว่าจิ้งจอกตัวไหนเนี่ย
ที่มีอายุได้นานถึง 50 ปีเนี่ยนะคะ
จิ้งจอกตัวนั้นจะสามารถแปลงเป็นผู้หญิงได้ะค่ะ
แล้วถ้าจิ้งจอกที่แปลงร่างเป็นผู้หญิงได้เนี่ยนะคะ
มีอายุยืนยาวต่อไปๆๆ ค่ะ จนกระทั่งถึงอายุ 100 ปีเนี่ย
จะไม่ได้แค่แปลงร่างเป็นผู้หญิงได้ธรรมดานะ
แต่จะเป็นผู้หญิงที่สวยมากด้วยนะคะ
และที่สำคัญ ในบางกรณีอาจจะไม่ได้แปลงร่างเป็นผู้หญิงค่ะ
แต่สามารถแปลงร่างเป็นผู้ชายได้
และเป็นผู้ชายที่สามารถไปล่อลวงผู้หญิงไ้ด้อีกทีหนึ่งนะ
ก็เป็นปีศาจจิ้งจอกที่ชั้นสูงขึ้นไปนะคะ
สำหรับจิ้งจอกที่มีอายุ 100 ปีค่ะ
แต่แล้วถ้ามันมีอายุเกินนั้นไปอีกละ?
เขาบอกว่าถ้าปีศาจจิ้งจอกตนไหนเนี่ยนะคะ
สามารถใช้ชีวิตยืนยาวๆ เกิน 100 ปีขึ้นไปได้
จนกระทั่งถึง 1,000 ปีเนี่ยนะคะ ตอนนั้นแหละ
จิ้งจอกตนนั้นจะกลายเป็นเทพจิ้งจอก
แล้วก็จะมีหางงอกออกมาทั้งหมด 9 หางด้วยกันค่ะ
กลายเป็นเทพจิ้งจอกเก้าหางโดยสมบูรณ์นะคะ
และที่สำคัญ สีของจิ้งจอกตนนั้น
ก็จะกลายเป็นสีทองอร่าม สวยงามค่ะ
นี่ก็เป็นความเชื่อเรื่องจิ้งจอกเก้าหางแบบจีนนะคะ
ทีนี้เราผ่านกันไปแบบเร็วๆ ดีกว่าค่ะ
ไปดูกันว่าความเชื่อเรื่องจิ้งจอกเก้าหางแบบญี่ปุ่นเนี่ย
แตกต่างจากจีนยังไงนะคะ
เราจะเรียกปีศาจจิ้งจอกเก้าในญี่ปุ่นว่า "คิตสึเนะ" ค่ะ
ซึ่งความเชื่อเรื่องคิตสึเนะเนี่ย
ก็มีทั้งดีสุดๆ แล้วก็แย่สุดๆ เลยค่ะ
เราเริ่มจากด้านดีก่อนแล้วกันนะคะ
มีหลายๆ ความเชื่อค่ะ กล่าวว่าคิตสึเนะเนี่ย
เป็นเหมือนสุนัขรับใช้เทพเจ้านะคะ
ดังนั้นเวลาเราไปที่ศาลเจ้าต่างๆ
โดยเฉพาะศาลเจ้าที่ในชื่อมีคำว่า "อินาริ" นะคะ
เราจะเห็นรูปปั้นจิ้งจอกเนี่ย ยืนเฝ้าอยู่ทางเข้าศาลเจ้าใช่มั้ยคะ?
อย่างใครเคยไปฟุชิมิอินาริ ที่มีเสาโทริอิสีแดงๆ เรียงกันเยอะๆๆๆ
ก็จะเห็นว่ามีจิ้งจอกเต็มไปหมดเลยค่ะ
ซึ่งความเชื่อของสุนัขจิ้งจอกในฐานะผู้รับใช้เทพเจ้าเนี่ยนะคะ
เขาก็เล่ากันประมาณว่ามีจิ้งจอก 2 ตัวนะคะ
ที่เป็นจิ้งจอกที่อายุค่อนข้างมากอะไรงี้
บำเพ็ญเพียรสำเร็จไปถึงระดับหนึ่ง แล้วก็เข้าไปหาเทพเจ้าค่ะ
บอกว่า "ขอเป็นผู้รับใช้ได้มั้ย?"
ดังนั้นเทพเจ้านะคะ ก็เลยให้จิ้งจอก 2 ตัวนี้
คอยอยู่เฝ้าศาลเจ้า เฝ้าอะไรต่างๆ
นอกจากนี้ค่ะ บางตำนานเนี่ยก็ยังบอกว่า
พวกเทพจิ้งจอกของญี่ปุ่นเนี่ย จะไปเกี่ยวข้องกับข้าวค่ะ
เพราะว่าบางความเชื่อนะคะ บอกว่าจิ้งจอกนี่แหละ
เป็นคนที่ไปขโมยข้าวลงมาจากสวรรค์
เอามาให้มนุษย์ได้ปลูกได้กินนะ โดยที่เอาใส่หางมา
ซึ่งแต่เดิมเนี่ย จิ้งจอกมีทั้งหมด 9 หางด้วยกัน
แต่ว่าเทพเนี่ยหวงข้าวเอาไว้
ดังนั้นพอจิ้งจอกขโมยข้าวลงมา
เทพก็เลยไล่ตามจิ้งจอกลงมานะคะ
แล้วก็ตัดหางจิ้งจอกทิ้ง ช้งๆๆๆ
ตัดทิ้งไปแปดหาง จนกระทั่งเหลือ 1 หาง
ที่เห็นในปัจจุบันนี่ละค่ะ
ดังนั้นบางตำนานนะคะ ก็เลยเชื่อว่าจิ้งจอกนี่แหละ
คือคนที่มีคุโณปการแก่มนุษยชาตินะคะ
ที่เอาข้าว เอาอะไรต่างๆ ลงมาเผยแพร่บนโลกมนุษย์นั่นเองค่ะ
แต่อย่างไรก็ดีนะคะ ตำนานที่ฮิตกว่าค่ะ
ไม่ได้พูดถึงจิ้งจอกในทางดีเลย แต่พูดถึงจิ้งจอก
ในฐานะปีศาจจิ้งจอกที่คอยล่อลวงคนต่างๆ นะคะ
ชาวญี่ปุ่นเนี่ย เชื่อว่าจิ้งจอกเนี่ย ชอบสูบวิญญาณ
สูบพลังชีวิตของมนุษย์ค่ะ
เพื่อที่จะเพิ่มพลังวิญญาณให้กับตัวเอง
ให้แข็งแกร่ง แกร่งกล้าขึ้นเรื่อยๆ นะคะ
ซึ่งตัวเลขของจิ้งจอกญี่ปุ่นเนี่ย
ก็จะแตกต่างจากจิ้งจอกจีนนิดนึงค่ะ
คือจิ้งจอกจีนนี่มันมี 50 ปี 100 ปี อะไรต่างๆ
แบบที่เล่าไปเมื่อกี้ แต่จิ้งจอกญี่ปุ่นเนี่ยนะคะ
บางตำนานเนี่ยเชื่อว่า จิ้งจอกอายุครบ 500 ปีเมื่อไร
ก็จะกลายเป็นปีศาจจิ้งจอกค่ะ
แต่ตำนานที่ฮิตกว่านั้นนะคะ ก็จะบอกว่า
ทุกๆ 100 ปีเนี่ย จิ้งจอกจะมีหางเพิ่มขึ้น 1 หางค่ะ
ดังนั้นเมื่อใช้ชีวิตต่อมาเรื่อยๆ ครบ 900 ปีเมื่อไรนะคะ
จิ้งจอกจะมีทั้งหมด 9 หาง
กลายเป็นปีศาจจิ้งจอกเก้าหางโดยสมบูรณ์ในที่สุดค่ะ
อย่างไรก็ตามนะคะ แม้ว่าวิวจะเกริ่นมาอย่างยาวนานมาก
ถึงปีศาจจิ้งจอกแบบจีน ปีศาจจิ้งจอกแบบญี่ปุ่นนะคะ
แต่วันนี้คลิปนี้เกิดขึ้นเพราะว่าวิวไปดูซีรี่ส์เกาหลีมา
ดังนั้นปีศาจจิ้งจอกที่เราจะพูดถึงในวันนี้คือ
ปีศาจจิ้งจอกแบบเกาหลีค่ะ
ซึ่งมีชื่อเรียกอีกชื่อว่าคูมิโฮนั่นเอง
ทีนี้อะ คูมิโฮแตกต่างจากปีศาจจิ้งจอกแบบจีนกับญี่ปุ่นก็คือ
ในจีนกับญี่ปุ่นนี่อาจจะมองว่าดีบ้างร้ายบาง อะไรอย่างนี้ใช่มะ?
แต่คูมิโฮเนี่ยเป็นปีศาจจิ้งจอกที่ชั่วร้ายเสมอค่ะ
ส่วนตัวเลขต่างๆ นะคะ ก็จะแตกต่างจากจีนกับญี่ปุ่นค่ะ
ความเชื่อแบบเกาหลีนะคะ แบบออกเป็น 2 ความเชื่อด้วยกันค่ะ
ตำนานที่ 1 นะคะ บอกว่าเมื่อไรก็ตามที่
จิ้งจอกตัวไหนมีอายุถึง 1,000 ปีนะคะ
ก็จะกลายเป็นปีศาจจิ้งจอกในที่สุดค่ะ
แต่อีกตำนานหนึ่งที่ฮิตกว่านะคะ ก็จะพูดถึงตัวเลข 500 ปีค่ะ
คือเมื่อไรก็ตามที่จิ้งจอกตัวไหนมีอายุครบ 500 ปี
500 ปีแรก หางงอก 1 หาง
500 ปีที่สอง หางงอกหางที่ 2 นะคะ
เมื่อไรก็ตามที่จิ้งจอกตัวไหนมีหางครบ 9 หางขึ้นมาค่ะ
เมื่อนั้นปีศาจจิ้งจอกตนนั้นก็จะ
กลายเป็นอมตะตลอดไปนะคะ
ซึ่งตำนานยังบอกอีกนะคะ ว่าคูมิโฮเนี่ย
สามารถแปลงร่างเป็นอะไรก็ได้นะคะที่ตัวเองอยากแปลง
แต่ไม่ว่าจะแปลงยังไงเนี่ย
ก็ยังจะมีความเป็นจิ้งจอกเหลืออยู่บางส่วนค่ะ
เช่น สมมุติว่าแปลงเป็นผู้หญิงนะ
ผู้หญิงคนนั้นอาจจะหน้าแหลมๆ แบบจิ้งจอก
หรือว่าถ้าไปเปิดหูดู หูอาจจะแหลมๆ เป็นหูจิ้งจอก
หรือบางทีนั่งๆ อยู่ เอ๊ะ หางโผล่ อะไรอย่างนี้รึเปล่า? นะคะ
ทีนี้ถามว่า แล้วปีศาจจิ้งจอกเนี่ยจะแปลงร่างเป็นคนทำไม?
จะแปลงร่างเป็นสิ่งนั้นสิ่งนี้ทำไม?
ก็ต้องบอกว่าปีศาจจิ้งจอกคูมิโฮเนี่ยนะคะ
อาศัยพลังชีวิตของคน ในการมีชีวิตอยู่ค่ะ
โดยสามารถสูบพลังชีวิตจากคนได้นะคะ 2 วิธีด้วยกันค่ะ
วิธีแรกก็คือแปลงร่างเป็นคนใกล้ตัวนะคะ
ไปอยู่ใกล้ๆ ค่ะ เสร็จแล้วก็รอจังหวะเวลาที่คนๆ นั้นเผลอเนี่ย
ก็จัดการกินค่ะ คือสูบพลังออกมาด้วยการกินหัวใจหรือตับ
ของคนๆ นั้นนะคะ
หรืออีกวิธีหนึ่งค่ะ ก็คือ
จิ้งจอกต่างๆ เนี่ยจะมีหินจิ้งจอกอยู่ค่ะ
เป็นลูกแก้วจิ้งจอก ประมาณนั้นแหละ
ซ่อนไว้อยู่ในคอของตัวเองนะคะ
ซึ่งส่วนใหญ่จิ้งจอกพวกนี้จะแปลงร่างเป็นผู้หญิงค่ะ
แล้วก็ไปอยู่ใกล้ๆ เหยื่อที่เป็นผู้ชาย
เมื่อไรก็ตามที่ล่อลวงจนสามารถจูบผู้ชายคนนั้นได้สำเร็จนะคะ
ก็จะสูบวิญญาณออกมาทางปาก เก็บไว้ในหินจิ้งจอกเนี่ยละค่ะ
ซึ่งเขาบอกว่า คนเนี่ยสามารถแก้แค้นปีศาจจิ้งจอกได้นะคะ
คือไอ้หินก้อนนี้อะ มันสามารถคายออกมาได้ใช่มะ
ถ้าคนๆ ไหนสามารถไปหลอกล่อให้ปีศาจจิ้งจอกเนี่ย
คายหินนี้ออกมาได้นะ แล้วคนคว้าไป
กลืนเข้าไปในคอของตัวเองแทนนะคะ
คนๆ นั้นก็จะสามารถหยั่งรู้ฟ้าดิน อะไรต่างๆ ได้ค่ะ
ซึ่งบางตำนานก็ยังบอกอีกนะคะว่า
เวลาปีศาจจิ้งจอกจะแปลงร่างเนี่ย ไม่ใช่แบบ
นึกจะแปลงก็ ฟิ้ง! แปลงได้เลย อะไรอย่างนี้นะคะ
แต่ว่าต้องใช้กะโหลกมนุษย์ในการวางไว้บนหัวค่ะ
เพื่อที่จะแปลงร่างเป็นมนุษย์นะคะ
แต่อันนี้ก็เป็นอีกตำนานหนึ่งที่ไม่ได้ฮิตขนาดนั้นนะคะ
ทีนี้ต่อให้การเป็นปีศาจจิ้งจอกเนี่ย
มันมีพลังมากขนาดไหนอะไรยังไงเนี่ยนะคะ
แต่เขาก็บอกว่าปีศาจจิ้งจอกคูมิโฮเนี่ย บางทีก็รู้สึกว่าแบบ
การใช้ชีวิตเป็นปีศาจมันทุกข์ทรมาน อยากเป็นคนบ้างนะคะ
ซึ่งถามว่าเป็นได้มั้ย? บอกเลยว่าเป็นได้ค่ะ
ปีศาจจิ้งจอกคูมิโฮสามารถกลายเป็นคนโดยสมบูรณ์ได้นะคะ
โดยการผ่านพิธีกรรมต่างๆ ค่ะ
ซึ่งพิธีก็โหดร้ายพอสมควรเลยนะคะ
ก็คือ เขาบอกว่าปีศาจจิ้งจอกที่อยากกลายเป็นคนเนี่ยนะคะ
จะต้องฆ่าคน แล้วก็กินคนที่ตัวเองฆ่าไปนะคะ
แต่ไม่ใช่แค่ฆ่าแล้วก็กินเฉยๆ คนเดียวแล้วจะจบไง
ต้องฆ่าแล้วก็กินนะคะ
ติดกันเป็นระยะเวลาทั้งหมด 1,000 คืนด้วยกันค่ะ
หลังจากครบ 1,000 คืน ปีศาจจิ้งจอกตัวนั้น
ก็จะกลายเป็นคนโดยสมบูรณ์นะคะ
นี่แหละ เรื่องราวของปีศาจจิ้งจอกคูมิโฮค่ะ
เป็นไงบ้างคะทุกคน?
ในที่สุดก็ได้ฟังเรื่องจิ้งจอกเก้าหางจนจบเรื่องได้นะคะ
ต้องขอบคุณแอป Whowho Thailand จริงๆ
ที่เข้ามาช่วยวิว ทำให้ไม่มีใครโทรมากวนระหว่างที่เล่านะคะ
ไม่งั้นกดหยุดอีกหลายรอบแน่ๆ เลย
ที่สำคัญนะคะ สำหรับใครที่มีเบอร์แปลกๆ
เบอร์ขายตรง เบอร์หลอกลวง เบอร์อาชญากรรมอะไรต่างๆ
โทรเข้ามากวนบ่อยๆ แบบวิวเนี่ยนะคะ
อย่าลืมไปโหลดแอป Whowho Thailand
จาก Play Store มาลองกันได้เลยค่ะ
รับรองคุ้มจริงๆ นะคะ เพราะว่าแอปนี้ใช้งานฟรีเลยนะคะทุกคน
ที่สำคัญตอนนี้นะคะ เขามีกิจกรรมพิเศษค่ะ
ทั้งกิจกรรมแชร์รูป แล้วก็กิจกรรมให้คนเนี่ย
เข้าไปช่วยรายงานกันว่าเบอร์นี้เป็นเบอร์อันตราย อะไรต่างๆ
และกิจกรรมแน่นอนกว่าก็ต้องมีของรางวัลค่ะ
ของรางวัลตอนนี้นะคะ เป็น Samsung Galxaxy S10 นะคะ
ก็นะ โทรศัพท์ดีขนาดนี้ใครก็อยากได้อยู่แล้วน่ะนะ
ดังนั้นถ้าใครอยากรู้รายละเอียดเพิ่มเติมนะคะ
เข้าไปที่ Facebook fan page: Whowho Thailand เลยค่ะ
เป็นไงบ้างคะคลิปนี้ สนุกกันมั้ย? ถ้าสนุกนะคะ
อย่าลืมกดไลก์เป็นกำลังใจให้วิว
แล้วก็กดแชร์เพื่อชวนเพื่อนๆ มาดูด้วยกันค่ะ
แล้วพบกันใหม่โอกาสหน้านะคะ บ๊ายบาย~
สวัสดีค่ะ
บอกเลยนะคะว่าตำนานต่างๆ ที่วิวเล่าไปเนี่ย
ก็เป็นแค่ตำนานเวอร์ชั่นหนึ่งๆ
อาจจะมีหลายเวอร์ชั่นที่วิวรวมมาให้ แต่ไม่ใช่ทุกเวอร์ชั่นนะคะ
ดังนั้นก็เป็นไปได้นะคะว่าซีรี่ส์ ละคร
หรือว่าอะไรต่างๆ ที่ทุกคนไปดูมาเนี่ย
แต่ละเรื่องอาจจะอ้างอิงมาจากเวอร์ชั่นที่แตกต่างกันไปค่ะ
เพราะสุดท้ายแล้วพวกนี้อะ
เขาก็เรียกว่านิทานพื้นบ้านใช่มั้ยคะ?
นิทานพื้นบ้านก็เกิดจากการเล่ากันปากต่อปากๆๆ นี่ละค่ะ
ดังนั้นมันก็จะมีหลากหลายเวอร์ชั่น เต็มไปหมด
สิ่งที่เราควรจะศึกษาไม่ใช่ว่าตำนานนี้ถูก ตำนานนี้ผิด
ตำนานนี้ฉันเคยได้ยิน ตำนานนี้ไม่เคยได้ยิน นะคะ
แต่สิ่งที่ที่เราควรจะศึกษาก็คือ
มันมีตำนานอะไรบ้าง? เชื่อแตกต่างกันยังไง?
ตำนานนี้เกี่ยวพันกับตำนานนั้นยังไง อะไรแบบนี้มากกว่าค่ะ
เป็นไงบ้างคะคลิปนี้? สนุกกันมั้ย?
แล้วพบกันใหม่โอกาสหน้านะคะ บ๊ายบาย~
สวัสดีค่ะ